Opština Bijelo Polje je 15.11.2021. godine potpisala Ugovor o dodjeli direktnog granta sa Ministarstvom finansija i socijalnog staranja - Direktorat za finansiranje i ugovaranje sredstava EU pomoći (br. ugovora: CFCU/MNE/181), u okviru Sektorskog operativnog programa za zapošljavanje, obrazovanje i socijalnu zaštitu 2015-2017, a u cilju sprovođenja daljih aktivnosti na realizaciji projekta “Smanjenje nezaposlenosti u opštini Bijelo Polje”, te u skladu sa projektnim aktivnostima zaključuje sljedeći

**UGOVOR O DODJELI GRANTA**

Zaključen između,

**Opština Bijelo Polje**, Ulica Slobode br. 5, 84000 Bijelo Polje, koju predstavlja predsjednik opštine Petar Smolović i

Naziv preduzeća/ ime i prezime preduzetnika

Prebivalište/registrovano sjedište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JMBG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_PIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kojeg zastupa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu Korisnik)

1. **OPŠTE ODREDBE**

Član 1.

1. Ovim Ugovorom o dodjeli granta za smanjenje nezaposlenosti u opštini Bijelo Polje (u daljem tekstu: Ugovor) određuju se prava i obaveze ugovornih strana, opštine i Korisnika, odobrenog na osnovu Rang liste Evaluacionog odbora i Obavještenja o prihvatljivosti prijedloga prijave br. \_\_\_\_\_ od \_\_\_\_\_\_\_\_\_\_. godine, u okviru projekta “Smanjenje nezaposlenosti u opštini Bijelo Polje”.

2. Izrazi koji se u ovom Ugovoru koriste za fizička lica u muškom rodu podrazumijevaju iste izraze u ženskom rodu.

Član 2.

1. Javni konkurs za dodjelu granta za smanjenje nezaposlenosti u opštini Bijelo Polje (u daljem tekstu Konkurs) bio je objavljen u/na zvaničnoj internet stranici opštine Bijelo Polje, http://www.bijelopolje.co.me.

2. U skladu sa Konkursom Korisnik je dostavio kompletnu Prijavu sa pratećom dokumentacijom br. \_\_\_\_\_\_\_\_\_\_\_\_\_\_\_ od \_\_\_\_\_\_\_\_\_. godine.

Član 3.

**Predmet ugovora**

1. Predmet ovog Ugovora je dodjela grnat za realizaciju prijave \_\_\_\_\_\_\_\_\_\_. Projekat će se realizovati počev od 15.05.2022. godine i izvoditi u trajanju od 6 mjeseci u skladu sa odobrenom Prijavom, koja je Prilog 1 ovog ugovora.

2. Grant se dodjeljuju Korisniku u skladu sa uslovima utvrđenim ovim Ugovorom, za koje Korisnik ovim putem izjavljuje da je upoznat sa istim i da ih prihvata u cjelosti.

Član 4.

**Ugovoreni iznos**

1. Opština Bijelo Polje odobrava grant za smanjenje nezaposlenosti u skladu sa predloženom prijavom\_\_\_\_\_\_\_\_\_\_\_\_\_\_ u maksimalnom iznosu od \_\_\_\_\_\_\_\_\_\_ EUR (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

2. Opština Bijelo Polje će odrediti konačan iznos finansiranja opravdanih troškova prijave na osnovu ukupno odobrenih troškova.

4. Korisnik dostavlja sredstvo osiguranja u obliku blanko mjenice pravnog lica na dan potpisivanja ovog Ugovora.

5. Blanko mjenica će biti vraćena Korisniku nakon što Korisnik realizuje sve svoje ugovorne obaveze.

Član 5.

1. Korisnik bespovratnih sredstava će dobiti grant na sljedeći način:

* sredstva u visini od 80% granta (avans) u roku od 30 dana od dana potpisivanja ovog Ugovora, na žiro račun firme\_\_\_\_\_\_\_\_\_\_\_\_\_\_, br.\_\_\_\_\_\_\_\_\_\_\_\_\_\_\_\_\_\_\_\_\_\_\_.
* sredstva u visini od 20% granta u roku od 30 dana nakon odobravanja Završnog izvještaja i Zahtjeva za isplatu granta za smanjenje nezaposlenosti u opštini Bijelo Polje (u daljem tekstu: Zahtjev za isplatu) od strane Korisnika. Zahtjev za isplatu mora biti potkrijepljen odgovarajućom dokumentacijom koja dokazuje prihvatljivost troškova.

2. Opština Bijelo Polje će odrediti konačan iznos finansiranja opravdanih troškova Prijave na osnovu ukupno odobrenih troškova.

Član 6.

**Komunikacija ugovornih strana**

1. Komunikacija između ugovornih strana odvijaće se putem pošte, elektronske pošte ili ličnim dostavljanjem na slijedeće adrese:

Za opštinu Bijelo Polje

ul. Slobode bb, 84000 Bijelo Polje, bpeu@bijelopolje.co.me

Za Korisnika:

<adresa, adresa elektronske pošte Korisnika>

2.U svakom obliku komunikacije koji je povezan s ovim Ugovorom navodi se referentni broj Ugovora.

3. Ugovorne strane su obavezne bez odlaganja, a najkasnije u roku od tri radna dana od dana nastanka promjene vezane za kontakt podatke iz stava 1. ovog člana, obavijestiti pisanim putem.

4. Svi dokumenti se moraju slati na dokaziv način, odnosno na način da ugovorna strana koja ih je uputila raspolaže dokazom da ih je druga ugovorna strana primila (povratnica/dostavnica, izvještaj o uspješnom slanju faksom ili putem elektronske pošte, odnosno potvrda o preuzimanju od ugovorne strane kojoj je dokument upućen u slučaju ličnog dostavljanja i sl.)

Član 7.

**Pristup podacima i zaštita podataka o ličnosti**

1. Ugovorne strane su obavezne da štite lične podatke u skladu sa zakonodavstvom kojim se regulišu pitanja zaštite podataka o ličnosti. Lični podaci se prikupljaju i obrađuju u svrhu izvršavanja ugovornih obaveza i sprovođenja projekta. Pristup navedenim podacima osigurava se samo licima kojima su u navedenu svrhu potrebni.

2. Ugovorne strane preuzimaju odgovarajuće tehničke i sigurnosne mjere u svrhu zaštite ličnih podataka.

3. Opština Bijelo Polje se obavezuje da će čuvati i da neće otkrivati trećim licima informacije o Korisniku i Prijavi koji bi mogli naštetiti njegovim poslovnim interesima, osim u slučaju kada je to opravdano primjenom pravila o obavještavanju javnosti, drugih nacionalnih i EU institucija, koja proizlaze iz relevantnih EU i nacionalnih propisa.

1. **PRAVA I OBAVEZE UGOVORNIH STRANA**

Član 8.

**Prava i obaveze opštine Bijelo Polje**

1. Opština Bijelo Polje kontinuirano vrši kontrolu projektnih aktivnosti koje sprovodi Korisnik, i odobrava opravdane troškove projekta, koji su predviđen prijavom, a obračunati i dokazani obračunima bruto plata novozaposlenih lica i bankarskom izvodima Korisnika.

2. Opština Bijelo Polje zadržava pravo odbijanja Zahtjeva za isplatu, ukoliko utvrdi nepravilnosti u sprovodjenju projektnih aktivnosti Korisnika.

4. Opština Bijelo Polje će osigurati blagovremenu obradu korisnikovog Zahtjeva za isplatu. Vremenski period između prijema potrebne dokumentacije za odobravanje plaćanja i isplate sredstava ne smije biti duži od 60 dana.

5. U slučaju raskida ovog Ugovora, opština Bijelo Polje nije obavezna izvršiti nikakva plaćanja Korisniku.

6. Opština Bijelo Polje zadržava pravo da ne dozvoli korišćenje bespovratnih sredstava, u slučaju da se utvrdi da je korisnik dobio finansijsku podršku od Opština Bijelo Polje, kao rezultat prevarnih radnji.

Član 9.

**Prava i obaveze Korisnika**

1. Korisnik se obavezuje:

* da će projekat realizovati u skladu sa dokumentacijom dostavljenom u okviru Prijave i da će sve aktivnosti u odobrenom projektu sprovoditi sa pažnjom dobrog privrednika, u skladu sa odredbama ovog Ugovora i svim važećim zakonima u Crnoj Gori.
* da će pripremiti i predati izvještaje iz člana 10. ovog Ugovora i Zahtjev za isplatu, kao i ostalu potrebnu prateću dokumentaciju,
* da će dopustiti u svakom trenutku nesmetan pristup i kontrolu na terenu koja se odnosi na projekat, te da će dati na uvid svu dokumentaciju vezanu za projekat službenicima Opština Bijelo Polje, odnosno nezavisnoj reviziji koju može da angažuje opština Bijelo Polje ili reviziji za projekat „ Smanjenje nezaposlenosti u opštini Bijelo Polje,
* da će sva dokumenta koji se odnose na plaćanja za ugovoreni projekat biti unutar perioda sprovođenja projekta,
* da će čuvati svu dokumentaciju koja se odnosi na projekat od dana zaključenja ovog Ugovora i sljedećih 5 (pet) godina od datuma konačne isplate. U slučaju postupka pred sudom, period od 5 (pet) godina će se produžiti za vrijeme/dužinu trajanja postupka,
* da će osigurati da su svi podaci i informacije dostavljeni Opština Bijelo Poljeu tačni,
* da će dostaviti Opština Bijelo Poljeu sve potrebne podatke koji su vezani za sprovođenje projekta koje Opština Bijelo Polje zatraži,
* da će bez odlaganja obavijestiti opštinu Bijelo Polje o svim okolnostima koje utiču ili mogu uticati na sprovođenje projekta i okolnostima koje dovode ili mogu dovesti do odstupanja u (pravovremenom) izvršavanju ugovornih obaveza.
* da će osigurati zaštitu od svakog oblika diskriminacije i neravnopravnog postupanja u skladu sa važećim nacionalnim i EU propisima: tokom sprovođenja i razdoblja trajanja projekta osigurati poštovanje načela jednakih mogućnosti, načela zaštite i unapređenja okoline, i ostalih horizontalnih načela, u skladu sa odredbama važećeg EU i nacionalnog zakonodavstva i uslovima Konkursa za dodjelu granta.
* da će preduzeti sve potrebne korake za objavljivanje činjenica koje ukazuju da je projekat finansiran pomoću *Operativnog programa Evropske unije i Crne Gore za zapošljavanje, obrazovanje i socijalnu zaštitu* i da će elemente vidljivosti držati na mjestu predviđenom u smjernicama za vidljivost projekta, sve dok je ovaj Ugovor na snazi.
* da će održati zaposlenje najmanje 12 mjeseci sa odabranim nezaposlenim licima sa punim radnim vremenom i plaćati poreze najmanje 12 mjeseci za iste od datuma potpisivanja Ugovora o dodjeli granta.

1. Korisnik ima pravo da:

- traži izmjene projekta navedene u članu 13. ovog Ugovora,

- traži zaštitu svojih prava putem nadležnog suda

- navede svoje primjedbe na obavljenu kontrolu na terenu u izvještaju o terenskoj kontroli i da isti potpiše.

Član 10.

**Izvještaji**

1. Korisnik tokom sprovođenja Ugovora podnosi Opština Bijelo Poljeu sljedeće izvještaje: Završni izvještaj o sprovođenju projekta (u nastavku teksta: Završni izvještaj). Izvještaji se sastoje od narativnog i finansijskog dijela i dostavljaju se u pisanom obliku na obrascu iz aplikativnog paketa. Predmetni izvještaji odnose se na ugovoreni projekat u cijelini, nezavisno od izvora finansiranja i sadržajno moraju zadovoljavati sve ugovorene uslove.

2. Korisnik je dužan da izvještaje iz prethodnog stava podnese u sljedećim rokovima:

1. Završni izvještaj podnosi se u roku od 30 dana od završetka sprovođenja projekta;

3. Ako Korisnik ne podnese izvještaj iz prethodnog stava u predviđenom roku, Opština Bijelo Polje može raskinuti Ugovor shodno Članu 14. ovog Ugovora i zahtijevati povraćaj isplaćenih sredstava.

4. Ako su za završetak provjere izvještaja iz stava 2. ovog člana Opština Bijelo Polje potrebne dodatne informacije, pisanim putem će od Korisnika zahtijevati njihovo dostavljanje, u za to naznačenom roku, koji ne može biti kraći od 3 niti duži od 10 radnih dana. Rok u kojem se izvještaj provjerava ne teče do dostavljanja traženih informacija, a nastavlja da teče danom njihovog dostavljanja, a do tada proteklo vrijeme uračunava se u ukupno trajanje roka.

5. Izvještaji iz stava 2. ovog člana moraju biti odobreni najkasnije u roku od 30 dana od dana dostavljanja izvještaja.

1. **PRIHVATLJIVI I NEPRIHVATLJIVI TROŠKOVI**

Član 11.

**Prihvatljivi troškovi**

1. Da bi bili prihvatljivi u okviru Konkursa za dodjelu granta, troškovi moraju da:

* budu uključeni u Prijavi ;
* budu potrebni za izvođenje aktivnosti;
* budu u skladu sa realnim trenutnim tržišnim cijenama;
* su nastali i da budu plaćeni za vrijeme trajanja Ugovora za dodjelu granta sa Opština Bijelo Polje za smanjenje nezaposlenosti u opštini Bijelo Polje;
* budu evidentirani na računu Korisnika granta u poreskoj ili računovodstvenoj dokumentaciji, sa originalima dokumenata koji dokazuju navedene troškove.

2. Prihvatljivi troškovi uključuju:

* Bruto plate novozaposlenih lica za 6 mjeseci poslovanja.

Član 12.

**Neprihvatljivi troškovi**

Sljedeći troškovi nijesu prihvatljivi:

* troškovi registracije poslovnog subjekta;
* kazne, novčane kazne i parnični troškovi;
* carine i uvozni troškovi i sve druge slične naknade;
* doprinosi u naturi;
* dugovi i pokrića gubitaka ili dugovanja te pristigle kamate;
* potraživanja koja se finansiraju za druge poslove;
* kupovina nepokretnosti (zemlje, objekata);
* izgradnja objekata, adaptacija (građevinarski radovi) i renoviranje objekata i prostorija;
* kupovina telefonskih i mobilnih uređaja;
* podzakup prostora;
* najam/leasing vozila i opreme;
* studije, istraživanja, članarine, licence;
* troškovi puta i dnevnica osoblja, službena putovanja;
* kupovina transportnih vozila čija je namjera pružanje usluga izvan sopstvene proizvodnje podnosioca prijedloga projekta i /ili kupovina bilo kojih transportnih vozila koja se neće koristiti direktno u aktivnostima predloženog poslovanja.

**IV. IZMJENE UGOVORA**

**Opšte odredbe**

Član 13.

1. Ugovor se ne može izmijeniti u svrhu ili iz razloga koji bi doveo u pitanje zaključke postupka dodjele granta, posebno provjeru prihvatljivosti i ocjenu kvaliteta prijave i postupanje u skladu s načelom jednakog postupanja.

2. Izmjene Ugovora kojima se uvode nove i/ili mijenjaju postojeće aktivnosti i s njima povezani prihvatljivi troškovi koje je moguće nadoknaditi, u skladu s odredbama Ugovora, prihvatljive su samo u slučaju kada su kumulativno ispunjeni sljedeći uslovi:

a) izmjene su nastale zbog nepredvidivih okolnosti koje su nastupile nakon predaje projektne prijave na osnovu koje je sklopljen Ugovor,

b) izmjene su nužne za uredno izvršenje Ugovora,

c) povezani troškovi ne prelaze ukupan iznos granta naveden u Ugovoru.

3. Sve izmjene koje su nužne za izvršenje Ugovora, i kojima se uvode nove i/ili mijenjaju postojeće aktivnosti, a ne ispunjavaju kumulativno uslove iz prethodnog stava ovog člana, Opština Bijelo Polje može prihvatiti uz uslov da troškove povezane sa izmjenom snosi Korisnik.

4. U slučaju izmjena Ugovora, koje je u skladu sa stavom 2. ovog člana predložio Korisnik, Korisnik mora poslati Opštini Bijelo Polje Zahtjev za izmjenu ugovora, u pisanom obliku sa pratećom dokumentacijom kojom dokazuje navode iz zahtjeva i potkrepljuje potrebu za izmjenom Ugovora.

**Izmjene Ugovora na temelju zahtjeva ugovorne strane**

Član 14.

1. Svaka od ugovornih strana može zahtijevati da se Ugovor izmijeni aneksom Ugovora ako za izmjenu postoji opravdan razlog. Ako izmjene Ugovora predlaže Korisnik, on snosi rizik vezan za neprihvatljive troškove, obustavu isplate i raskid Ugovora prije odobravanja predložene izmjene ili u slučaju njenog neodobravanja. Korisnik podnosi Opštini Bijelo Polje zahtjev za izmjenu Ugovora. Opština Bijelo Polje, po stupanju na snagu Aneksa ugovora, može Korisniku odobriti troškove koji su nastali prije toga datuma, a koji se Aneksom Ugovora uvode kao prihvatljivi.

2. Izmjene Ugovora o kojima su se saglasili Korisnik i Opština Bijelo Polje sastavljaju se u formi pisanog Aneksa Ugovora koji potpisuju obje strane.

3. Ugovor se može izmijeniti tokom perioda sprovođenja projekta, a najkasnije do odobrenja Završnog izvještaja (u zavisnosti od prirode izmjene, što se procjenjuje u svakom pojedinačnom slučaju).

4. Izmjene projekta će biti odobrene samo ako se projekat ne može realizovati bez zatražene izmjene ili ako zatražena izmjena ima uticaj na poboljšanje projekta. Razlozi za odobravanje izmjena su sljedeći: viša sila, prestanak proizvodnje određene robe koja je trebala biti nabavljena, nemogućnost dobavljača da pruža usluge, nabavi robu ili izvede radove, izmjene nastale kao posljedica potrebe za usklađivanjem sa zakonodavstvom, situacije koje se nisu mogle predvidjeti u trenutku ugovaranja i uvođenje nove tehnologije koja može poboljšati efikasnost projekta. Svi ovi razlozi moraju biti obrazloženi i potkrijepljeni odgovarajućom dokumentacijom da bi bili prihvatljivi.

5. U slučaju izmjena Ugovora, koje predlaže Korisnik, Korisnik mora poslati Opštini Bijelo Poljeu zahtjev u pisanom obliku s pratećom dokumentacijom kojom dokazuje navode iz zahtjeva i potkrepljuje potrebu za izmjenom Ugovora. Opština Bijelo Polje je dužan donijeti odluku o predloženim izmjenama u roku od 20 dana od dana prijema zahtjeva.

6. U slučaju pozitivne odluke, Opština Bijelo Polje dostavlja potpisani Aneks Ugovora na potpis Korisniku. Potpisani Aneks Ugovora Korisnik dostavlja Opština Bijelo Poljeu bez odlaganja, a najkasnije u roku od 15 dana od dana njegovog prijema.

7. U slučaju negativne odluke, Opština Bijelo Polje o istom obavještava Korisnika pisanim putem uz odgovarajuća obrazloženja.

8. Ako Korisnik blagovremeno ne dostavi potpisani Aneks Ugovora, smatraće se da ne pristaje na njegovo sklapanje.

9. Izmjena Ugovora na temelju zahtjeva ugovorne strane stupa na snagu onoga dana kada Aneks Ugovora potpiše posljednja ugovorna strana.

**Izmjene Ugovora na temelju odluke Opština Bijelo Poljea**

Član 15.

1. Korisnik pristaje na to da se Ugovor može izmijeniti, uz potpisivanje Aneksa ugovora, i to samo u sljedećim slučajevima:

1. iznos odobrenih bespovratnih sredstava iz Ugovora se smanjuje zbog otkrivenih i nedvosmisleno utvrđenih grešaka (na primjer u obračunu prihvatljivih troškova) ili nepravilnosti usljed kojih su prihvatljivi troškovi proglašeni neprihvatljivim;
2. došlo je do izmjena propisa u nacionalnom zakonodavstvu ili zakonodavstvu EU zbog kojih je Ugovor nedvomisleno u suprotnosti s odredbama istih;
3. ako se nedvosmisleno utvrdi da postoje očigledne uštede u projektu u poređenju s odobrenim grantom i ostvarenim ili planiranim troškovima.

2. U slučajevima navedenim u prethodnom stavu ovog člana, Ugovor se može izmijeniti tokom cijelog razdoblja njegovog izvršavanja. Aneks Ugovora proizvodi pravno dejstvo od dana kada ga poslednja ugovorna strana potpiše.

**Izmjene Ugovora manjeg značaja**

Član 16.

1. U odnosu na izmjene manjeg značaja koje se odnose na promjenu naziva/imena ugovorne strane, adrese, bankovnog računa ili podataka koji se odnose na kontakte, nije potrebno sklapati pisani Aneks Ugovora, već strana u odnosu na koju je nastala takva promjena bez odlaganja pisanim putem o nastaloj promjeni obavještava drugu stranu.

2. Opština Bijelo Polje će bez odlaganja obavijestiti Korisnika o izmjenama manjeg značaja, u pogledu forme obrazaca i pripadajućeg postupanja putem kojih Korisnik, u skladu s ovim Ugovorom, istom dostavlja relevantne podatke i informacije. Riječ je o izmjenama koje ne utiču na već Ugovorom utvrđena prava i obaveze Korisnika te u odnosu na njih nije potrebno sklapati pisani Aneks Ugovora.

3. Izmjene manjeg značaja iz stava 1. i 4. ovoga Člana Korisnik može uvesti na sopstvenu odgovornost te je obavezan obavijestiti Opštinu Bijelo Polje pisanim putem, najkasnije s predajom Izvještaja. U navedenom slučaju, Opština Bijelo Polje zadržava pravo istražiti da li te promjene dovode u pitanje dalje sprovođenje Ugovora na temelju novonastalih okolnosti. U tu svrhu Opština Bijelo Polje ima pravo zahtijevati od Korisnika dostavljanje dodatnih informacija, dokumentacije ili drugog obrazloženja i ne prihvatiti predloženu izmjenu u skladu s utvrđenim činjeničnim stanjem. U slučaju da Opština Bijelo Polje utvrdi da je riječ o nedozvoljenoj izmjeni, tj. izmjeni koja se ne može podvesti pod pojam „izmjene manjeg značaja “u smislu ovoga Člana, troškovi aktivnosti koje se odnose na predmetnu izmjenu biće neprihvatljivi.

4. Kada je riječ o izmjeni koja rezultira preraspodjelom između pojedinih vrsta planiranih troškova u prijavi s odstupanjem između pojedinih stavki većim od 25% (dvadeset pet posto) izvorno unijetog (ili eventualno izmjenama Ugovora promijenjenog), Korisnik pokreće zahtjev za izmjenu Ugovora i dostavlja Opštini Bijelo Polje najkasnije sa izvještajem.

1. **KONTROLA NA TERENU**

Član 17.

1. Redovne kontrole na terenu sprovodiće se barem jednom u 6 mjeseci i nakon predaje završnog izvještaja, a prije odobrenja završnog plaćanja.

2. Troškovi uključeni u Zahtjev za isplatu moraju biti takvi da se mogu utvrditi i provjeriti.

3. Korisnik je obavezan osigurati da se završni zahtjev za isplatu i drugi finansijski podaci povezani s projektom mogu lako i tačno uskladiti s njegovim računovodstvenim evidencijama. U tu svrhu Korisnik mora pripremiti i čuvati odgovarajuću dokumentaciju i pokazatelje za potrebe nadležnih tijela, a radi osiguranja jasnog revizijskog traga.

4. Osim redovnih kontrola, *ad hoc* kontrole na terenu (s najavom ili bez) mogu se obavljati u bilo kojem trenutku za vrijeme trajanja projekta i tokom 5 (pet) godina nakon završetka sprovođenja ovog Ugovora. Kontrolu na terenu sprovode službenici Opštine Bijelo Polje ili nezavisne revizije koje može da angažuje Opština Bijelo Polje ili revizija za projekat „Smanjenje nezaposlenosti u opštini Bijelo Polje “(u daljem tekstu: osobe zadužene za praćenje Osobe zadužene za praćenje mogu obavijestiti Korisnika najviše 3 dana prije sprovođenja kontrole na terenu, pod uslovima da ciljevi i svrha kontrole na terenu nisu ugroženi prethodnom najavom.

5. Korisnici čiji se projekti kontrolišu u obavezi su da pripreme sve potrebne podatke i materijale za sprovođenje kontrole na terenu. U tu svrhu, Korisnik se obavezuje da omogući odgovarajući pristup osoblju ili predstavnicima tih institucija i njihovu posjetu sjedištu i mjestu na kojem se projekat sprovodi, uključujući i njegove informacione sisteme, kao i sva dokumenta i baze podataka koje se odnose na tehničko i finansijsko upravljanje projektom te da preduzme sve potrebne korake kako bi olakšao njihov rad. U slučaju da korisnik ne dozvoli ili spriječi kontrolu na terenu, ili na bilo koji drugi način utiče na rad osobe zadužene za praćenje, Zahtjev za isplatu neće biti odobren.

6. Dokumenta moraju biti lako dostupna i spremljena tako da olakšaju provjeru, a Korisnik mora obavijestiti Opštinu Bijelo Polje o tačnom mjestu na kojem se čuvaju.

7. Osobe zadužene za praćenje će imati pristup cjelokupnoj dokumentaciji vezanoj za ulaganje sufinasirano sredstvima predviđenim iz Poziva tokom svih kontrola koje se sprovode prije isplate i tokom 5 (pet) godina od finalnog plaćanja od strane Opština Bijelo Poljea.

8. Prilikom obavljanja kontrole na terenu vrši se:

* provjera realizacije projekta i načina korišćenja granta;
* prikupljanje podataka i obavještenja od drugih nadležnih organa;
* provjera označavanja projekta u skladu sa Ugovorom o dodjeli granta.

9.Oosobe zadužene za praćenje na terenu prikupljaju podatke i informacije od mjerodavnih lica, svjedoka, stručnjaka i drugih lica, ako je to potrebno za adekvatno obavljanje kontrole. Takođe, kontrolori će sačiniti odgovarajuću foto-arhivu investicije za svakog pojedinačnog korisnika.

10. Osoba zadužena za praćenje će sastaviti Izještaj o kontroli na terenu. Korisnik ima pravo da navede primjedbe na obavljenu kontrolu na terenu u izvještaju o posjeti/kontroli na terenu i da isti potpiše.

11. Ukoliko se tokom kontrole utvrdi da se projekat ne sprovodi u skladu sa prijavom ili se sprovodi suprotno odredbama ovog Ugovora, Opština Bijelo Polje će pisanim putem upozoriti Korisnika da ispravi uočene nedostake i nepravilnosti u roku koji ne smije biti kraći od 5 niti duži od 15 dana.

1. **RASKID UGOVORA**

Član 18.

1. Ukoliko je Korisnik postupao protivno odredbama ovog Ugovora zaključenog sa Opštinom Bijelo Polje ili je pravila o korišćenju granta kršio na bilo koji drugi način Opština Bijelo Polje će jednostrano raskinuti ovaj Ugovor u sljedećim slučajevima:

* ukoliko Korisnik ne podnese Zahtjev za isplatu sa svom potrebnom pratećom dokumentacijom i ukoliko Korisnik podnese Zahtjev za isplatu nakon isteka roka,
* ukoliko Korisnik obavijesti Opštinu Bijelo Polje da odustaje od projekta,
* ukoliko Korisnik spriječi ili na bilo koji drugi način utiče na kontrolore u sprovođenju njihove terenske kontrole,
* ukoliko je utvrđeno postojanje nepravilnosti tokom podnošenja prijave kao i u sprovođenju projekta, a Korisnik ih nije ispravio ni nakon dodatnog roka za ispravku iz Člana 16. stav 10.

2. Ukoliko Korisnik dostavi Opštini Bijelo Polje izvještaj i dokaze o plaćanju koji se značajno razlikuju od odobrenih projektnih troškova navedenih u Prijavi ili izmjenom Ugovora, Opština Bijelo Polje će takav izvještaj smatrati neopravdanim, a Korisnik će biti u obavezi da Opštini Bijelo Polje vrati već dodijeljeni iznos sredstva, u roku od 30 dana od stupanja na snagu raskida Ugovora, u suprotnom sredstva će biti potraživana po osnovu dostavljene i potpisane lične blanko mjenice od strane Korisnika.

3. Ukoliko je Korisnik postupao protivno odredbama ovog Ugovora zaključenog sa Opštinom Bijelo Polje ili pravila o korišćenju granta krši na bilo koji drugi način, a postoji finansijski učinak, odnosno sredstva podrške su isplaćena Korisniku, Opština Bijelo Polje će raskinuti ovaj Ugovor i zahtijevati povraćaj već dodijeljenih sredstava od Korisnika s ostvarenim kamatama po osnovu tih sredstava od dana njihove isplate.

4. Korisnik ima pravo raskinuti Ugovor o čemu mora u pisanoj formi obavijestiti Opština Bijelo Polje najmanje 30 dana unaprijed. Izjava o raskidu ugovora proizvodi učinak od dana kada je Opština Bijelo Polje zaprimila. U navedenom razdoblju Korisnik ne preduzima aktivnosti koje uzrokuju trošak.

5. Ugovorne strane mogu sporazumno, pisanim putem raskinuti Ugovor.

6. U slučaju raskida Ugovora, Korisnik je dužan da u cjelosti vrati finansijska sredstva plaćena na temelju Ugovora, s ostvarenim kamatama po osnovu tih sredstava od dana njihove isplate.

**Obustavljanje i odlaganje sprovođenja projekta**

Član 19.

1. U opravdanim slučajevima nepredvidivih i objektivnih okolnosti Korisnik može zatražiti odobrenje da obustavi sprovođenje svih projektnih aktivnosti i obustavi ispunjavanje svih ugovornih obaveza.

2. Korisnik zahtjev iz stava 1. ovog člana podnosi Opština Bijelo Poljeu po saznanju o nastupanju navedenih okolnosti. Zahtjev se podnosi u pisanom obliku te mora biti obrazložen i praćen dokumentacijom kojom se dokazuju navodi iz zahtjeva.

3. Opština Bijelo Polje donosi odluku o zahtjevu iz stava 2. ovog člana u roku od 30 dana od dana prijema zahtjeva. Izuzetno, ako je to opravdano, Opština Bijelo Polje može zahtijevati od Korisnika da dostavi dodatne informacije, a rok za dostavljanje istih ne može biti duži od 5 radnih dana. Rok za donošenje odluke miruje u razdoblju od postavljanja takvog zahtjeva pa do prijema traženih podataka/dokumenata i nastavlja da teče istekom navedenog razdoblja. Odluka Opština Bijelo Poljea kojom se odbija zahtjev Korisnika mora biti obrazložena.

4. Korisnik snosi punu odgovornost za pravovremeno podnošenje zahtjeva za obustavu sprovođenja svih projektnih aktivnosti i obustavu ispunjavanja svih ugovornih obaveza, a Opština Bijelo Polje ne odgovara za štetu koja je Korisniku nastala zbog neprihvatanja neopravdanog zahtjeva za obustavom.

5. Ako okolnost koja je osnov zahtjeva za obustavu iz stava 1. ovoga Člana nije osnova za raskid Ugovora, Korisnik preduzima sve potrebne mjere u svrhu nastavka sprovođenja projekta, čije sprovođenje se nastavlja kad to okolnosti dopuste, o čemu Korisnik mora blagovremeno obavijestiti Opština Bijelo Polje. Opisani slučaj smatra se odlaganjem sprovođenja projekta.

**Nastupanje vanrednih okolnosti**

Član 20.

1. Vanredne okolnosti su one koje nastupaju nakon sklapanja Ugovora, nisu se mogle predvidjeti u vrijeme sklapanja Ugovora, nastale su prije isteka roka za ispunjenje obaveze, a za jednu ugovornu stranu je ispunjenje obaveze postalo pretjerano otežano ili bi joj nanijelo pretjerano veliki gubitak.

2. Ugovorna strana kod koje su nastupile okolnosti iz stava 1 ovoga Člana, obavezna je da bez odlaganja, a najkasnije u roku od pet dana od saznanja za navedene okolnosti, pisanim putem o tome obavijesti drugu ugovornu stranu. U obavještenju se navode pojedinosti o prirodi, mogućem trajanju i vjerovatnim posljedicama tog događaja i iznose dokazi iz kojih se može utvrditi nastupanje ovakvog događaja. Ugovorna strana koja ne postupi u skladu s navedenim, odgovorna je drugoj ugovornoj strani/stranama za štetu koju ova pretrpi zbog propuštanja davanja ovakvog obavještenja. Svaka ugovorna strana nastaviće da izvršava svoje ugovorne obaveze do mjere do koje je to razumno moguće.

3. Opština Bijelo Polje utvrđuje može li se u navedenim okolnostima nastaviti sprovođenje Ugovora, te će donijeti odluku o nastavku sprovođenja Ugovora. Odluku o raskidu Ugovora će donijeti u slučaju da nastale vanredne okolnosti, s obzirom na svoj opseg i značaj značajno otežavaju ili u potpunosti onemogućavaju sprovođenje Ugovora.

**Povraćaj sredstava**

Član 21.

Korisnik se obavezuje da vrati sve preplaćene iznose u roku od 60 dana od dana prijema obavještenja kojim Opština Bijelo Polje zahtijeva od Korisnika plaćanje dugovanog iznosa.

1. **JAVNOST PODATAKA**

Član 22.

Korisnik se obavještava da prihvatanjem bespovratnih sredstava prihvata uključivanje u Listu krajnjih korisnika koja će, uzimajući u obzir zaštitu ličnih podataka i zahtjeve sigurnosti, biti objavljena na web stranici Opštine Bijelo Polje (<http://www.bijelopolje.co.me>).

**VIII. RJEŠAVANJE SPOROVA**

Član 23.

1. Ugovorne strane su saglasne da će sve eventualne sporove iz ovog Ugovora riješiti mirnim putem i sporazumno.

2. Postupak mirnog rješavanja spora dužna je pokrenuti svaka od ugovornih strana dostavljanjem pisanog zahtjeva za mirno rješavanje spora.

3. Na zahtjev iz stava 2. ovog člana se odgovara pisanim putem u roku od 15 dana od dana njegovog zaprimanja. Ako zahtjev ne bude prihvaćen ili sporazum o mirnom rješenju spora nije postignut u roku od 30 dana od dana podnošenja zahtjeva za mirnim rješavanjem spora, podnosilac zahtjeva može pokrenuti spor pred nadležnim sudom.

**IX. ZAVRŠNE ODREDBE**

Član 24.

Potpisivanjem ovog Ugovora ugovorne strane potvrđuju da su isti pročitale i razumjele i da prihvataju sva prava i obaveze kao i pravne posljedice koje iz njega proizlaze.

Član 25.

Sastavni dio Ugovora su:

Prilog 1: Odobren prijedlog prijave

Član 26.

1. Ovaj Ugovor sačinjen je u četiri (4) istovjetna primjerka, od kojih jedan (1) primjerak pripada Korisniku, a tri (3) primjerka Opštini Bijelo Polje.

2. Svaki zaključeni primjerak Ugovora predstavlja original i proizvodi jednako pravno dejstvo

**STUPANJE NA SNAGU I TRAJANJE UGOVORA**

Član 27.

Ovaj ugovor stupa na snagu danom potpisivanja i traje do ispunjenja svih ugovornih obaveza obje ugovorne strane.

|  |  |
| --- | --- |
| U: | U: |
| Datum: | Datum: |
| Korisnik | Opština Bijelo Polje |
| Odgovorna osoba  Ime i prezime | Predsjednik  Petar Smolović |
| Potpis | Potpis |